Gaurotes

Gaurotes er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

Utseende 
Middelsstore (10-20 millimeter), noe brede, blanke, mørke trebukker med mer eller mindre utpreget metallglans, pronotum ofte rødlig. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent så lange som kroppen. Pronotum er avrundet sekskantet, tydelig lengre enn bredt, med en kraftig tann midt på hver sidekant. Dekkvingene er jevnbrede med markerte "skuldre", tett og kraftig punkterte. Beina er middels lange og slanke.

Levevis 
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive, men er helt harmløse for mennesker.

Utbredelse 
Slekten er utbredt i Europa og det nordlige Asia, og i det østlige Nord-Amerika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Rhagiini Kirby, 1837
 Slekten Gaurotes LeConte, 1850
 Underslekten Carilia mulsant, 1863 - noen ganger regnet som en egen slekt
 Gaurotes atricornis Pu, 1992
 Gaurotes atripennis Matsushita, 1933
 Gaurotes filiola Holzschuh, 1998
 Gaurotes glabratula Holzschuh, 1998
 Gaurotes glabricollis Pu, 1992
 Gaurotes otome Ohbayashi, 1959
 Gaurotes pictiventris Pesarini & Sabbadini, 1997
 Gaurotes pilipennis Holzschuh, 2016
 Gaurotes tibetana Podaný, 1962
 Gaurotes virginea (Linnaeus, 1758)
 Underslekten Gaurotes (i snever forstand)
 Gaurotes adelpha Ganglbauer, 1890
 Gaurotes aeneovirens Holzschuh, 1993
 Gaurotes cuprifera Holzschuh, 1993
 Gaurotes cyanipennis (Say, 1824)
 Gaurotes latiuscula Holzschuh, 1993
 Gaurotes lucidivirens Holzschuh, 1998
 Gaurotes perforata Holzschuh, 1993
 Gaurotes spinipennis Pu, 1992
 Gaurotes striatopunctatus Wickham, 1914
 Gaurotes thoracica (Haldeman, 1847)
 Gaurotes tuberculicollis (Blanchard, 1871)
 Underslekten Paragaurotes Plavilsthikov, 1921 - noen ganger regnet som en egen slekt
 Gaurotes doris Bates, 1884
 Gaurotes fairmairei Aurivillius, 1912
 Gaurotes ussuriensis Blessig, 1872

Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe.

Eksterne lenker 
 
 
 Katalog med utbredelsesdata, palearktiske arter 
 Katalog med utbredelsesdata, amerikanske arter 

Lepturinae
Biller formelt beskrevet i 1850
Dyr formelt beskrevet av John Lawrence LeConte